April 30, 2012 in Sonder kategorie
Hekke vertel stories.Plaashekke roep ou verlangens by my op.Kleintyd moes ons altyd beurte maak om hekke oop en toe te maak.By sommige hekke het dit gespook en almal was saans katvoet dáár.Ander het moeilike knippe gehad,of sommer net oopgeswaai en jou amper deur die gesig geslaan.Laasgenoemdes is smoelslaners genoem en was gewoonlik gemaak van draad en paaltjies.Hulle het ook nie op skarniere gedraai nie,maar sommer so los gespring en dan moes jy net koes of jy is voortydig haasbek!
Hekke speel nog steeds ‘n belangrike rol en elkeen het sy eie karakter en storie.
Hierdie een is vêr in die wêreld,en hou iemand se kosbare beeste uit die pad uit.
Party hekke verwelkom mens by vreemde plekke met pragtige name.
Iets geheimsinnigs en romanties,wag verderaan.
Sommige hekke is kunstig aanmekaar geflans en dit skep die indruk van ‘n
perfeksionistiese einaar met ‘n skeppingsvermoeë,soos min!
Dan is daar die grieselrige hekke,waar die dood as versiering dien! .
Kliphekke met interessante kennisgewings,voorspel wonderlike belewenisse vorentoe.
‘n Outydse poort met ‘n soetklinkende naam, verberg ‘n ou fort uit ‘n vergange koloniale era.
‘n Ingang met vreemde behangsels aan ‘n boom, prikkel die nuuskierigheid.
Hierdie een is my persoonlike gunsteling.
As hekke kon praat…
Hierdie Foto’s is op Tsondab Valley Farm,in Namibië, geneem.
Ek hoop sy kry ‘n goeie huis.Sy het my hart gesteel!